ശുപാര്ശക്കത്തുകള് ഓണ്ലൈനിലാക്കാന് സിപിഎം ആശയം പ്രചരിപ്പിക്കാന് ക്ലബ് ഹൗസും! തിരുവനന്തപുരം: സിപിഎം നേതാക്കളുടെയും കമ്മിറ്റികളുടെയും ശുപാര്ശക്കത്തുകള് അനാവശ്യമായി ദുരുപയോഗം ചെയ്യുന്നതായി പാര്ട്ടി കണ്ടെത്തല്. കത്തിന്്റെ പകര്പ്പെടുത്ത് സ്ഥാപിത താല്പര്യക്കാര് ദുരുപയോഗം ചെയ്യുന്ന സംഭവങ്ങള് പലഘട്ടത്തിലും ഉണ്ടായിട്ടുള്ളതായി സിപിഎം വിലയിരുത്തല്. ഈ സാഹചര്യത്തില് ശുപാര്ശക്കത്തുകള്ക്ക് പരമാവധി നിയന്ത്രണമേര്പ്പെടുത്തി കത്തുകള് ഡിജിറ്റലാക്കാന് സിപിഎം നിര്ദ്ദേശിച്ചിട്ടുണ്ട്. സിപിഎം സംസ്ഥാന കമ്മിറ്റി പുറത്തിറക്കിയ റിപ്പോര്ട്ടിലാണ് ഇക്കാര്യം സൂചിപ്പിക്കുന്നത്. ശുപാര്ശക്കത്തുകള് അനാവശ്യമായി ദുരുപയോഗം ചെയ്യുന്നത് പാര്ട്ടിക്ക് ദോഷം ചെയ്യുമെന്നാണ് സിപിഎം കണ്ടെത്തല്. ഇനി മുതല് നേതാക്കള് മന്ത്രിമാര്ക്ക് അടക്കം വ്യക്തിപരമായി കത്ത് നല്കുന്ന പതിവ് ശൈലി ഒഴിവാക്കണമെന്നും സിപിഎം നിര്ദ്ദേശിക്കുന്നു. കത്തുകള് പരമാവധി ഡിജിറ്റലായി അയക്കാന് ശ്രമിക്കണം. ഇമെയില് സംവിധാനം ഇതിനായി ഉപയോഗിക്കാം. ജെഡിഎസിന് കനത്ത തിരിച്ചടി കോലാര് എംഎല്എ ശ്രീനിവാസ് ഗൗഡ കോണ്ഗ്രസിലേക്ക് അമ്മക്ക് സ്നേഹ ചുംബനം നല്കി ബിഗ് ബോസ് താരം ഡിംപല് ബാല്... ചിത്രങ്ങള് ഏറ്റെടുത്ത് ആരാധകര് സുരേഷ് ഗോപി സിനിമയില് കണ്ട ഭരത് ചന്ദ്രനല്ല, കള്ളം പറയാന് ഒരു ഉളുപ്പുമില്ലാത്ത സംഘി: കുറിപ്പ് Pinarayi Vijayan about Pala Bishops Narco Jihad statement 1വ്യക്തികളുടെ കൈവശം കൊടുത്തു വിടുന്ന ശുപാര്ശക്കത്തുകള് ദുരുപയോഗം ചെയ്യുന്നത് വ്യാപകമായ സാഹചര്യത്തിലാണ് പാര്ട്ടി പുതിയ രീതി ആവിഷ്കരിക്കുന്നത്. കത്തിന്്റെ ഫോട്ടോസ്റ്റാറ്റെടുത്ത് പലപ്പോഴും സ്ഥാപിത താല്പര്യക്കാര് അവരുടെ ആവശ്യങ്ങള്ക്കായി ഉപയോഗിക്കാറുണ്ടെന്നും സിപിഎം സംസ്ഥാന കമ്മിറ്റി പുറത്തിറക്കിയ റിപ്പോര്ട്ടില് പരാമര്ശമുണ്ട്. വ്യക്തിപരമായ ശുപാര്ശകളും ഇടപെടലുകളും നേതാക്കളുടെ ഭാഗത്തു നിന്ന് ഉണ്ടാകരുത്. എന്തെങ്കിലും നിര്ദ്ദേശമുണ്ടെങ്കില് അത് പാര്ട്ടി ഘടകത്തിന്്റെ ശ്രദ്ധയില് പെടുത്തുകയാണ് വേണ്ടതെന്നും കത്തില് ചൂണ്ടിക്കാട്ടുന്നു. 2പൊതുവായ വിഷയങ്ങള് ശ്രദ്ധയില്പ്പെടുത്താനല്ലാതെ വ്യക്തിപരമായ പ്രശ്നങ്ങളില് ജില്ലാ കമ്മിറ്റികള്ക്ക് താഴെയുള്ള ഒരു ഘടകവും മന്ത്രി ഓഫീസുകളിലേക്ക് കത്ത് അയക്കാന് പാടില്ല. ജില്ലാ കമ്മിറ്റികള്ക്ക് സര്ക്കാരിനോട് നയപരമായ കാര്യങ്ങളില് ആശയവിനിമയം നടത്താനുണ്ടെങ്കില്, അത് ഇമെയില് മുഖേന നടപ്പിലാക്കണം. പാര്ട്ടി ജില്ലാ സംസ്ഥാന കമ്മിറ്റികള് നല്കുന്ന കത്തുകള് ശക്തിയുക്തം പരിശോധിക്കാന് മന്ത്രിമാരുടെ ഓഫീസിലുള്ളവര് ശ്രദ്ധിക്കണമെന്നും സംസ്ഥാന കമ്മിറ്റി ആവശ്യപ്പെടുന്നു. 3നയപരമായ കാര്യങ്ങളില് സര്ക്കാരിന് നിര്ദ്ദേശങ്ങള് നല്കാനുള്ള ഉത്തരവാദിത്വം സംസ്ഥാന കമ്മിറ്റിയിലാണ് നിക്ഷിപ്തമായിരിക്കുന്നത്. അത് പാര്ട്ടി ഘടകങ്ങളെ വീണ്ടും കത്തിലൂടെ സിപിഎം ആവര്ത്തിച്ച് ഓര്മ്മിപ്പിക്കുന്നുണ്ട്. അഴിമതിക്കാരെയും സ്ഥാപിത താല്പര്യക്കാരെയും ഒരു തരത്തിലുള്ള പ്രോത്സാഹനവും നല്കി മുന്നോട്ടു കൊണ്ടുവരാന് പാടില്ല. എല്ലാ ജനങ്ങള്ക്കും നീതി ഉറപ്പുവരുത്തുന്ന രീതിയിലാണ് സര്ക്കാര് പ്രവര്ത്തിക്കേണ്ടതെന്നും കത്തില് പറയുന്നു. 4സമസ്ത മേഖലയിലെ മുഴുവന് ജനങ്ങളുടെയും ക്ഷേമത്തിനും നീതിക്കുമനുസൃതമായ തരത്തിലാകണം സര്ക്കാര് പ്രവര്ത്തനം മുന്നോട്ടു കൊണ്ടുപോകേണ്ടത്. പാര്ട്ടി സഖാക്കള്ക്ക് മാത്രം പ്രത്യേക താല്പര്യം നല്കിയുള്ള പ്രവര്ത്തനങ്ങള് പാടില്ല. അത്തരത്തിലുള്ള സംവിധാനത്തിലേക്ക് സര്ക്കാരിന്്റെ പ്രവര്ത്തനം മാറുന്നുവെന്ന് കണ്ടാല് ജനങ്ങള് പാര്ട്ടിയെയും സര്ക്കാരിനെയും ഒരുപോലെ ഒറ്റപ്പെടുത്തുമെന്നും സിപിഎം പറയുന്നു. 5അതുകൊണ്ട് പൊതുകാര്യങ്ങളില് ഇടപെടുമ്ബോള് പ്രത്യേകം പാര്ട്ടി സഖാക്കള് കാര്യങ്ങള് ശ്രദ്ധിക്കണമെന്നും സിപിഎം നിര്ദേശമുണ്ട്. സര്ക്കാര് ജീവനക്കാരുടെ സ്ഥലംമാറ്റം സംബന്ധിച്ചുള്ള ശുപാര്ശ കത്തുകള് പരിഗണിക്കേണ്ടെന്നും തീരുമാനിച്ചിട്ടുണ്ട്.അതേസമയം, സമൂഹ മാധ്യമങ്ങള് വഴി പാര്ട്ടിയുടെ നിലപാടും ആശയം പ്രചരിപ്പിക്കാന് സഖാക്കള് മുന്നോട്ടുവരണമെന്നും സിപിഎം ആവശ്യപ്പെടുന്നു. ക്ലബ് ഹൗസില് നടക്കുന്ന ചര്ച്ചകളില് പാര്ട്ടിയുടെ നിലപാട് വിശദീകരിക്കുന്ന തരത്തിലേക്ക് സഖാക്കളുടെ പ്രവര്ത്തനം മാറണമെന്നും സിപിഎം ചൂണ്ടിക്കാട്ടുന്നു. 6പാര്ട്ടിക്കും സര്ക്കാരിനുമെതിരെ ഉയരുന്ന സംഭവങ്ങള് നവമാധ്യമങ്ങളില് ചര്ച്ചയാകുമ്ബോള് സഖാക്കള് വൈകാരികമായി പ്രതികരിക്കുന്നത് ഒഴിവാക്കണം. വൈകാരിക ഇടപെടല് പലപ്പോഴും പാര്ട്ടിക്ക് ദോഷം ചെയ്യുന്ന സ്ഥിതിയാണുള്ളത്. പാര്ട്ടി നയങ്ങള്ക്കെതിരെ സംസാരിക്കുന്നത് അച്ചടക്ക ലംഘനമായി തന്നെ കണക്കാക്കുകയും അവരുള്പ്പെടുന്ന ഘടകം ഇടപെടുകയും വേണമെന്നും നിര്ദേശമുണ്ട്. 7എന്നാല്, തെരഞ്ഞെടുപ്പ് പ്രചരണ ഘട്ടത്തില് സമൂഹമാധ്യമങ്ങളെ ഫലപ്രദമായി ഉപയോഗിക്കാന് സിപിഎമ്മിന് കഴിഞ്ഞെന്നാണ് സംസ്ഥാന കമ്മിറ്റി വിലയിരുത്തുന്നത്. 162 ട്രോളുകളും 282 ചെറു വീഡിയോകളും 88 പോസ്റ്ററുകളും തിരഞ്ഞെടുപ്പ് ഘട്ടത്തില് മാത്രം സിപിഎം തയ്യാറാക്കി പ്രചരിപ്പിച്ചു. തുടര്ഭരണം ലഭിച്ച ഘട്ടത്തില്, ഇതില് വിജയം കൈവരിക്കാനായെന്നും പാര്ട്ടി വിലയിരുത്തുന്നു. 8കുടുംബ ഗ്രൂപ്പുകളിലേക്ക് വര്ഗീയശക്തികള് നുഴഞ്ഞുകയറുന്നതായിട്ടുള്ള മുന്നറിയിപ്പും ഇതിലൂടെ സിപിഎം നല്കുന്നുണ്ട്. ധ്രൂവീകരണം സൃഷ്ടിക്കുന്നതിനാണ് ഇത്തരക്കാര് ശ്രമിക്കുന്നത്. ഇത്തരം കാര്യങ്ങള് പരിശോധിക്കുകയും തിരുത്തുകയും ചെയ്യുന്നതിനുള്ള ബന്ധം പാര്ട്ടി അംഗങ്ങള്ക്ക് ജനങ്ങളുമായി ഉണ്ടാകണം. അനാവശ്യമായ ഗ്രൂപ്പുകള് ഉണ്ടാക്കുകയും അതില് അംഗങ്ങളായി ചേരുകയും ചെയ്യുന്ന രീതി പ്രോത്സാഹിപ്പിക്കാന് പാടില്ലെന്നും സിപിഎം നിര്ദ്ദേശിക്കുന്നു. source: oneindia.com